

 Z A P I S N I K

37. sjednice Vijeća Mjesnog odbora Klaka,

održane 17. lipnja 2024.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč,  Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Petra Horvat

NENAZOČNI ČLANOVI: Domagoj Cindrić, Hrvoje Telišman

Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 37. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 36. sjednice Vijeća, održane 15. svibnja 2024. bez izmjena.
      Na prijedlog predsjednika Vijeće jednoglasno utvrđuje dopunu dnevnoga reda:

1. Jednokratno korištenje prostora mjesne samouprave Zdenka Škreba 3, bez naknade

2. Povremeno korištenje prostora mjesne samouprave, Zdenka Škreba 3, za potrebe Možemo!

3. Prijedlog za postavljanje kamera za nadzor prometnih prekršaja na križanju Oporovečke i Risnjačke ulice

4. Zahtjev za provjeru vlasništva i posjeda k.č. 2393 k.o. Dubrava

D N E V N I   R E D:

1. Izmjena Plana potreba za aktivnostima, programima i projektima unapređenja kvalitete života građana – donošenje zaključka
2. Prijedlog za postavljanje uspornika prometa u Oporovečkoj ulici kod k.br. 137 – donošenje zaključka
3. Prijedlog za sadnju drvoreda u Ulici Augusta Musića – donošenje zaključka
4. Prijedlog za izmjenu lokacija boksova za smještaj spremnika komunalnog otpada u Ulici Antuna Kuzmanića – donošenje zaključka
5. Prijedlog za uspostavu jednosmjernog prometa u Lelijskoj ulici – donošenje zaključka
6. Zahtjev za izmjenu termina korištenja prostora mjesne samouprave, Zdenka Škreba 3, za potrebe Udruge kršćanskog centra Vječni život – donošenje zaključka
7. Prijedlog za postavljanje kamera za nadzor komunalnog reda na križanju Ulice križnog puta i Pernatske ulice – donošenje zaključka
8. Prometna problematika u Risnjačkoj ulici – donošenje zaključka
9. Prijedlog za sadnju drveća u Risnjačkoj ulici kod k.br. 3, k.č. 2392/7 Dubrava – donošenje zaključka
10. Pritužba vezano za asfaltiranje Lelijske ulice od k.br. 40 do k.br. 40 D – očitovanje
11. Jednokratno korištenje prostora mjesne samouprave Zdenka Škreba 3, bez naknade – donošenje zaključka
12. Povremeno korištenje prostora mjesne samouprave, Zdenka Škreba 3, za potrebe Možemo! – donošenje zaključka
13. Prijedlog za postavljanje kamera za nadzor prometnih prekršaja na križanju Oporovečke i Risnjačke ulice – donošenje zaključka
14. Zahtjev za provjeru vlasništva i posjeda k.č. 2393 k.o. Dubrava – donošenje zaključka
15. Pitanja, prijedlozi i obavijesti.

Ad 1. Izmjena Plana potreba za aktivnostima, programima i projektima unapređenja kvalitete života građana 

Vijeće jednoglasno, donosi
Z A K LJ U Č A K
o izmjeni Plana potreba za aktivnostima, programima i projektima unapređenja kvalitete života građana 
Planirana aktivnost Robotička alka održati će se u rujnu umjesto u svibnju.
Ad 2. Prijedlog za postavljanje uspornika prometa u Oporovečkoj ulici kod k.br. 137

Članovi Vijeća primili su pisani materijal uz poziv.

Vijeće jednoglasno, donosi

Z A K LJ U Č A K
o prijedlogu za postavljanje uspornika prometa u Oporovečkoj ulici kod k.br. 137
I. Vijeće Mjesnog odbora Klaka je suglasno s prijedlogom postavljanja uspornika prometa u Oporovečkoj ulici kod k.br. 137.
II.  Uspornik je predviđen Prometnim elaboratom poboljšanja funkcioniranja prometa na području Mjesnog odbora Klaka.
Ad 3.  Prijedlog za sadnju drvoreda u Ulici Augusta Musića

Članovi Vijeća primili su pisani materijal uz poziv.

Vijeće jednoglasno, donosi

Z A K LJ U Č A K
o prijedlogu za sadnju drvoreda u Ulici Augusta Musića

Vijeće je suglasno s prijedlogom da se u Ulici Augusta Musića (ispred kućnih brojeva 1-9) na zelenoj površini, na sjevernoj strani ulice posadi drvored.
Ad 4.  Prijedlog za izmjenu lokacija boksova za smještaj spremnika komunalnog otpada u Ulici Antuna Kuzmanića

 Članovi Vijeća primili su pisani materijal uz poziv.

Vijeće jednoglasno donosi
Z A K LJ U Č A K
o prijedlogu za izmjenu lokacija boksova za smještaj spremnika komunalnog  otpada u Ulici Antuna Kuzmanića
I. Vijeće je temeljem primljenog materijala i izvida na terenu utvrdilo osnovanost prigovora građana na predviđenu lokaciju boksova za smještaj spremnika komunalnog otpada, za lokaciju Antuna Kuzmanića 35 - 37 - 39.

II. Vijeće je upoznato s planom Grada Zagreba za ugradnjom polu podzemnih spremnika za frakcije papir, staklo i plastika-metal.
III. Sukladno navedenom planu Vijeće upozorava na moguću promjenu uvjeta temeljem kojih je doneseno Mišljenje Zagrebačkog holdinga d.o.o., Podružnice Čistoća, a temeljem kojega (Mišljenja) je doneseno Rješenje (KLASA: UP/II-363-03/22-06/187, URBROJ: 531-03-4-24-2). 
IV. Vijeće traži novi izvid za boksove za predmetnu lokaciju.

V. Vijeće traži ispis svih predviđenih lokacija boksova i polu podzemnih spremnika na području Mjesnog odbora Klaka.
Ad 5.  Prijedlog za uspostavu jednosmjernog prometa u Lelijskoj ulici
Vijeće jednoglasno donosi
Z A K LJ U Č A K
o prijedlogu za uspostavu jednosmjernog prometa u Lelijskoj ulici
Vijeće upućuje prijedlog da nadležni gradski ured utvrdi mogućnost iscrtavanja parkirnih mjesta u Lelijskoj ulici uz potencijalno pretvaranje ulice u jednosmjernu.

Ad 6.  Zahtjev za izmjenu termina korištenja prostora mjesne samouprave, Zdenka Škreba 3, za potrebe Udruge kršćanskog centra Vječni život
Vijeće jednoglasno, donosi

Z A K LJ U Č A K
o zahtjevu za izmjenu termina korištenja prostora mjesne samouprave, Zdenka Škreba 3, za potrebe Udruge kršćanskog centra Vječni život

Vijeće Mjesnog odbora Klaka odobrava korištenje prostora mjesne samouprave, Zdenka Škreba 3, za potrebe Udruge kršćanskog centra Vječni život  četvrtkom od 18,00 do 21,00 sat.
Ad 7.  Prijedlog za postavljanje kamera za nadzor komunalnog reda na križanju Ulice križnog puta i Pernatske ulice 

 Članovi Vijeća primili su pisani materijal uz poziv.

Vijeće jednoglasno donosi
Z A K LJ U Č A K
o prijedlogu za postavljanje kamera za nadzor komunalnog reda na križanju Ulice križnog puta i Pernatske ulice 
Vijeće je suglasno s prijedlogom. Kamera treba nadzirati učestalo kršenje komunalnog reda na sjeveroistočnoj strani križanja Ulice Križnog puta i Pernatske ulice.
Ad 8.  Prometna problematika u Risnjačkoj ulici
Vijeće jednoglasno donosi
Z A K LJ U Č A K
o prijedlogu smanjenja učestalih prometnih prekršaja u blizini Risnjačke 3
Vijeće je utvrdilo da su vozila učestalo zatečena parkirana na zelenoj površini i na dijelu nogostupa bez obilježenih parkirnih mjesta.

Vijeće predlaže:

1. Postavljanje fizičkih zapreka pristupu vozila na nogostupu istočno od Risnjačke 3;

2. Postavljanje stalaka za vezanje bicikala uz zelenu površinu južno i istočno od Risnjačke 3;

3. Postavljanje odgovarajuće prometne signalizacije;

4. Pozivanje Vijeća Mjesnog odbora na očevid lokacije od strane nadležnog Gradskog ureda.

Ad 9.  Prijedlog za sadnju drveća u Risnjačkoj ulici kod k.br. 3, k.č 2392/7 k.o. Dubrava

Vijeće jednoglasno donosi

Z A K LJ U Č A K
o prijedlogu sadnje drveća u Risnjačkoj ulici kod k.br. 3, k.č 2392/7 k.o. Dubrava
Vijeće je suglasno s prijedlogom sadnje drveća na svim zelenim površinama k.č. 2392/7 k.o. Dubrava.
Ad 10.  Pritužba vezano za asfaltiranje Lelijske ulice od k.br. 40 do k.br. 40 D
Vijeće jednoglasno donosi
OČITOVANJE
o pritužbi vezano za asfaltiranje Lelijske ulice od k.br. 40 do k.br. 40 D
Vijeće je uvidom u Zajednički informacijski sustav zemljišnih knjiga i katastra https://oss.uredjenazemlja.hr/ utvrdilo da se u pritužbi građana radi o privatnom zemljištu.

Ad 11.  Jednokratno korištenje prostora mjesne samouprave Zdenka Škreba 3, bez naknade
Vijeće jednoglasno donosi
Z A K LJ U Č A K
o jednokratnom korištenju prostora mjesne samouprave Zdenka Škreba 3, bez naknade
Podnositelj zahtjeva je odustao.

Ad 12.  Povremeno korištenje prostora mjesne samouprave, Zdenka Škreba 3, za potrebe Možemo!
Vijeće jednoglasno donosi
Z A K LJ U Č A K
o povremenom korištenju prostora mjesne samouprave, Zdenka Škreba 3, za potrebe Možemo!
Vijeće odobrava zahtjev za korištenje srijedom 18-20 h.

Ad 13.  Prijedlog za postavljanje kamera za nadzor prometnih prekršaja na križanju Oporovečke i Risnjačke ulice
Vijeće jednoglasno donosi
Z A K LJ U Č A K
o prijedlogu za postavljanje kamera za nadzor prometnih prekršaja na križanju Oporovečke i Risnjačke ulice
Vijeće je suglasno s prijedlogom postavljanja kamera za nadzor prometnih prekršaja na križanju Oporovečke i Risnjačke ulice.
Ad 14. Zahtjev za provjeru vlasništva i posjeda k.č. 2393 k.o. Dubrava
Vijeće jednoglasno donosi
Z A K LJ U Č A K
o zahtjevu za provjeru vlasništva i posjeda k.č. 2393 k.o. Dubrava
I. Vijeće je utvrdilo nazočnost veće količine automobilskih guma i više parkiranih vozila na k.č. 2393 k.o. Dubrava.

II. Vijeće traži od nadležnog Gradskog ureda:

1. provjeru da li je Grad Zagreb vlasnik k.č. 2393 k.o. Dubrava.
2. provjeru postoje li za k.č. 2393 k.o. Dubrava ugovorni odnosi između Grada Zagreba i drugih osoba
3. dostavu dokumentacije Vijeću o prethodne dvije točke.
Budući da nitko više ne traži riječ, predsjednik zaključuje sjednicu.

Završeno  u 19,00 sati.

KLASA: 024-08/24-003/1258
URBROJ: 251-13-11-5/010-24-2
Zagreb, 17. lipnja 2024.

Zapisnik sastavio Toma Kukoč,

predsjednik Vijeća



















Predsjednik









        
   Vijeća Mjesnog odbora 





















Toma Kukoč

